**PRORAČUNSKI KORISNIK : 24024003 MUZEJ SUVREMENE UMJETNOSTI**

Avenija Dubrovnik 17

10 010 ZAGREB

MB:03205223

OIB:78352024822

RKP:25030

Razina: 21 Zagreb, 31.12.2024.

**BILJEŠKE UZ FINANCIJSKE IZVJEŠTAJE**

**ZA RAZDOBLJE od 1. siječnja do 31. prosinca 2024. godine**

Financijski izvještaji sastavljeni su sukladno odredbama Zakona o proračunu, Pravilnika o proračunskom računovodstvu i računskom planu i Pravilnika o financijskom izvještavanju u proračunskom računovodstvu.

**Bilješke uz PR-RAS obrazac**

**PRIHODI**

Prema bruto bilanci i podacima obrasca PR-RAS u izvještajnom razdoblju ostvareni su ukupni prihodi u iznosu od **4.514.093.72 EUR** što je na razini od 80% od ostvarenih prihoda u izvještajnom razdoblju prethodne godine. Navedeni iznos se dijeli na prihode:

* od **Gradskog ureda za kulturu i civilno društvo** ostvaren je prihod u iznosu od **3.490.340,61 EUR** (šifra 671) što je za 20% više od ostvarenih prihoda u izvještajnom razdoblju prethodne godine
* iz državnog proračuna (Šifra 636) i to od **Ministarstva kulture i medija RH** u iznosu od **204.380,05 EUR** što je na razini od 29% od ostvarenih prihoda prethodne godine (sufinanciranje po Uredbi za troškove energenata)
* tekućih pomoći od međunarodnih organizacija te institucija i tijela EU (šifra 632) u iznosu od **138.807,12 EUR** koji su istoj razini kao i ostvareni prihodi u izvještajnom razdoblju prethodne godine (namijenjeni su za provedbu programa pod nazivima Wikimedia Foundation, Adrion, Europa Cinemas, TAoR i dr.)
* od prodaje proizvoda i robe (šifra 6614) u iznosu od **45.176,54 EUR** što je 26% više od ostvarenih prihoda u izvještajnom razdoblju prethodne godine, dok su prihodi od pruženih usluga (šifra 6615) u iznosu od **249.016,16 EUR** 41% više od ostvarenih prihoda u izvještajnom razdoblju prethodne godine.
* po posebnim propisima (šifra 652) koji se dijele na prihode od prodanih ulaznica u iznosu od **215.113,18** **EUR** i prihode s naslova osiguranja, refundacije štete i totalne štete u iznosu od **25.123,58 EUR** što je 12% više od ostvarenih prihoda u izvještajnom razdoblju prethodne godine
* od tekućih i kapitalnih donacija(šifra 663) u iznosu od **171.257,00 EUR** što je na razini od 12% u odnosu na ostvareni prihod u izvještajnom razdoblju prethodne godine a koji se sastoji od potpora TZGZ za razne izložbe te poklona umjetničkih djela fizičkih osoba ukupnog iznosa 155.867,00 EUR.

**RASHODI**

 Rashodi poslovanja i rashodi za nabavu nefinancijske imovine u izvještajnom razdoblju tekuće godine ostvareni su u iznosu od **4.737.141,36 EUR** (šifra 3: iznos 4.511.711,68 EUR + šifra 4: iznos 225.429,68 EUR) što je u odnosu na isto razdoblje prethodne godine manje za 15% kada su rashodi iznosili **5.559.603,77 EUR** (šifra. 3: iznos 4.094.896,18 EUR + šifra 4: iznos 1.464.707,59 EUR).

U nastavku se navode sljedeća veća odstupanja u troškovima 2024. godine u odnosu na 2023. godinu:

* Šifra 311 – Rashodi za zaposlene ostvareni tijekom 2024. iznose **1.395.623,91 EUR** te je u odnosu na isto razdoblje prošle godine veći za 15%, a razlog je povećanje osnovice za obračun plaće temeljem Kolektivnog ugovora za zaposlene u ustanovama kulture Grada Zagreba
* Šifra 312 – Ostali rashodi za zaposlene iznose **100.865,87 EUR** te su veći za 7% u odnosu na isto razdoblje prošle godine uslijed potpisivanja IV Dodatka Kolektivnom ugovoru za zaposlene u ustanovama kulture Grada Zagreba (povećan dar za djecu i božićnica)
* Šifra 322 – Rashodi za materijal i energiju iznose **598.202,65 EUR** te su u odnosu na isto razdoblje prošle godine manji za 53% (u 2023. Sufinanciranje po Uredbi o energentima), u navedenoj skupini rashoda najveće odstupanje u odnosu na prošlu godinu je na kontu 3224 Materijal i dijelovi za tekuće i investicijsko održavanje a najveći dio odnosi se na popravak klimatizacijskog sistema, led rasvjete te horizontalnu vertikalnu signalizaciju u garažnom dijelu i dr.
* Šifra 323 – Rashodi za usluge iznose **1.452.020,54 EUR** te su u odnosu na isto razdoblje prošle godine veći za 26%, u navedenoj skupini rashoda najveće odstupanje u odnosu na prošlu godinu je na kontu 3232 Usluge tekućeg i investicijskog održavanja a najveći dio odnosi se na vanjske usluge izolacije krova, zamjena oštećenih segmenata staklenih vrata, izrada i postavljanje zaštite od buke, mehaničko-kemijsko čišćenje klimatizacije i dr.
* Šifra 324 – Naknade troškova osobama izvan radnog odnosa iznose **28.123,36 EUR** i u odnosu na prošlu godinu veći su 142% a odnose se na plaćene troškove smještaja i prijevoza vanjskim suradnicima na provedbi projekata Muzeja.
* Šifra 329 – Ostali nespomenuti rashodi poslovanja iznose **314.245,63 EUR** i u odnosu na prošlu godinu veći su za 197%, u navedenoj skupini rashoda najistaknutiji su rashodi reprezentacije koji iznose 27.437,66 EUR što je povećanje za 12% u odnosu na isto razdoblje prošle godine iz razloga povećanih troškova u svrhu organizacije raznih tekućih programa i projekata te otvorenja izložbi te rashodi osiguranja imovine i osoba koji iznose 26.109,32 EUR
* Šifra 343 Ostali financijski rashodi iznose **304.820,99 EUR** i u odnosu na prošlu godinu značajno su veći zbog troška zateznih kamata po sudskoj ovrsi u predmetu BENZ d.o.o.
* Šifra 422 – Postrojenja i oprema u iznosu od **53.936,44 EUR** što je povećanje od 57% u odnosu na isto razdoblje prošle godine a odnosi se na nabavu novih računala i monitora za potrebe svakodnevnog rada zaposlenika Muzeja, projektora za potrebe održavanje izložbi, sustava videonadzora te stroja za čišćenje.

Rezultat poslovanja na kraju 2024. godine je ukupan manjak od **241.961,33 EUR** (šifra Y006) koji se sastoji od manjka prihoda od **223.047,64 EUR** (šifra Y005) i prenesenog manjka prihoda iz prošle godine iznosa **18.913,69 EUR** (šifra 9222-9221). Prihodi koji su namijenjeni za pokriće nastalog manjka u 2024. godini će rezultirati viškom prihoda poslovanja u 2025. godini, a kojim bi se na kraju 2025. godine pokrio nastali „metodološki“ manjak u 2024. godini.

**Bilješke uz obrazac BILANCA**

Vrijednost imovine na dan 31.12.2024. iznosi 12.187.487,39 EUR (šifra B001), a sastoji se od nefinancijske imovine 11.857.102,50 EUR (šifra B002) i financijske imovine 300.127,89 EUR (šifra 1).

* Šifra 022 i 02922 – Postrojenja i oprema iznosi 102.171,79 EUR što je povećanje od 30% u odnosu na prošlu godinu a odnosi se na nabavu novih računala i monitora
* Šifra 0222 – Komunikacijska oprema iznosi 167.559,520 EUR što je povećanje od 25% u odnosu na prošlu godinu a odnosi se na nabavu novih projektora za potrebe održavanje izložbi te obnovu sustava video-nadzora
* Šifra 0227 – Uređaji i strojevi za ostale namjene iznose 51.613,02 EUR u odnosu na prošlu godinu je povećanje od 27% a odnosi se na nabavu stroja za čišćenje i održavanje prostora.
* Šifra 129 – Ostala potraživanja iznose 50.317,73 EUR i u odnosu na prošlu godinu su porasla 260% a čine ih potraživanja za naknade koje se refundiraju čija će realizacija biti u 2025. te potraživanja za predujmove – plaćanje po ponudama čija će realizacija biti tijekom 2025. godine.
* Šifra 231 – Obveze za zaposlene iznose 163.727,59 EUR i 36% su veće u odnosu na prošlu godinu zbog povećanja osnovice plaća u 2024. te materijalnih primitaka zaposlenih.
* Šifra 232 – Obveze za materijalne rashode iznose 362.217,66 EUR i 67% su veće u odnosu na prošlu godinu

U izvanbilančnim zapisima je sadržana i evidencija sudskih sporova u tijeku koji nam potencijalno mogu postati obveze o mogućem terećenju sredstava proračuna u narednim godinama, a koje u nastavku prikazujemo kroz tablični prikaz:

|  |  |  |  |  |  |  |
| --- | --- | --- | --- | --- | --- | --- |
| **Red.****br.** | **Tužitelj** | **Opis spora** | **Iznos glavnice** | **Procjena financijskog****učinka** | **Procijenjeno****vrijeme****odljeva****sredstava** | **Početak sudskog spora** |
| **1.** | Benz d.o.o. | Iseljenje i plaćanje naknade za prostor Arhiva Tošo Dabac, Ilica 17 (P-1632/2016) |   | 519.851,68 EUR(glavnica+kamate) | Plaćeno tijekom 2024. | 2014. |
| **2.** | Zagrebački plavi d.o.o. | Naknada štete prema ugovoru o zakupu restorana koji je sklopljen 30.5.2016. (p-392/2017) |  | 25.387,39 EUR (glavnica + parnični trošak) | Prvi kvartal 2025. | 2017. |

U izvanbilančnim zapisima je sadržan popis ugovornih odnosa koji uz ispunjenje određenih uvjeta mogu postati obveza ili imovina u iznosu od 28.664,04 EUR.

Popis ugovornih odnosa koji mogu postati obveze:

|  |  |  |  |  |
| --- | --- | --- | --- | --- |
| **Red. Br.** | **Datum izdavanja** | **Vrsta instrumenta osiguranja** | **Iznos**  | **Primatelj instrumenta osiguranja** |
| 1. | 09.11.2022. | zadužnica | 6.636,14 € | Ministarstvo prostornog uređenja, graditeljstva i državne imovine |

Popis ugovornih odnosa koji mogu postati imovina:

|  |  |  |  |  |
| --- | --- | --- | --- | --- |
| **Red. Br.** | **Datum**  | **Vrsta instrumenta osiguranja** | **Iznos**  | **Davatelj instrumenta osiguranja** |
| 1. | 06.09.2019. | zadužnica | 6.636,14 € | Stara vura |
| 3. | 02.08.2024. | zadužnica | 2.000,00 € | Nitor media d.o.o. |
| 4. | 04.09.2024. | garancija | 1.533,50 € | Schindler Hrvatska d.o.o. |

**Bilješke uz obrazac RAS – funkcijski**

U obrascu RAS-funkcijski svi troškovi Muzeja suvremene umjetnosti iskazani su u okviru funkcije 082-Službe kulture – stavka 082, razvrstani prema njihovoj namijeni, a vezani uz aktivnosti kao što su: prikupljanje muzejske građe i muzejske dokumentacije iz razdoblja 20. i 21. stoljeća i njihova stručna i znanstvena obrada i sistematizacija u zbirke, izlaganje predmeta suvremene umjetnosti (slikarstvo, kiparstvo, grafika, plakat, radovi na papiru, objekti, instalacije, ambijenti, arhitektura, dizajn, fotografija, film, video, medijski radovi) i dr., čuvanje muzejskih predmeta, obavljanje konzervatorsko-restauratorskih radova na muzejskoj građi, digitalizacija muzejske građe, podrška funkcioniranju kulturnih događaja – koncerti, predstave, radionice, izložbe, postavi i sl. Organizacija umjetničkih programa (glazbeni, scenski i dr.), predavanja, tečajeva, simpozija, seminara i sličnih skupova vezanih za područje suvremene umjetnosti.

**Bilješke uz obrazac P – VRIO**

U 2024. nije zabilježeno smanjenje u obujmu imovine.

**Bilješke uz Obrazac OBVEZE**

Obveze (šifra V006) iznose 555.988,89 EUR, a sastoje se od rashoda za zaposlene u iznosu od 163.727,59 EUR, obveza za materijalne rashode u iznosu od 362.217,66 EUR, ostale tekuće obveze u iznosu od 17.146,25 EUR i obveza za nabavu nefinancijske imovine u iznosu od 12.897,36 EUR. Stanje nedospjelih obveza za rashode poslovanja odnosi se na nedospjele račune za prosinac 2024.

Osoba za kontaktiranje: Ravnateljica:

Jasminka-Marija Percaić Vesna Meštrić

Voditeljica računovodstva

Tel. 01/6052-707